Source: https://www.tyoelakelakipalvelu.fi/telp-publishing/vepa/document.faces?document_id=309093
Timestamp: 2020-04-03 00:10:39+00:00
Document Index: 6137753

Matched Legal Cases: ['§ 3', '§ 3', '§ 3', '§ 3', '§ 3', '§ 1']

Etuuden maksaminen etuudensaajalle | Työeläkelakipalvelu
JuEL 123 § Eläkkeen maksaminen
TyEL 43 § 3 mom. Työkyvyttömyyseläkkeen ja työuraeläkkeen maksaminen takautuvalta ajalta
YEL 40 § 3 mom. Työkyvyttömyyseläkkeen ja työuraeläkkeen maksaminen takautuvalta ajalta
MYEL 53 § 3 mom. Työkyvyttömyyseläkkeen ja työuraeläkkeen maksaminen takautuvalta ajalta
MEL 43 § 3 mom. Työkyvyttömyyseläkkeen ja työuraeläkkeen maksaminen takautuvalta ajalta
JuEL 40 § 3 mom. Työkyvyttömyyseläkkeen ja työuraeläkkeen takautuva maksaminen
JuEL 135 § 1 mom. Eläkkeen siirtäminen tai panttaaminen
Ohjeeseen on lisätty toimintaohje tilanteeseen, jossa työkyvyttömyys- tai työuraeläke tulee myönnettäväksi takautuvasti samalle ajalle, jolta eläkkeensaajalle on jo maksettu kuntoutusrahaa Kelasta.
Takautuvan työkyvyttömyyseläkkeen tai työuraeläkkeen maksaminen, kun samalta ajalta on maksettu kuntoutusrahaa Kelasta
Jos eläkkeensaajalle on myönnetty työkyvyttömyyseläke tai työuraeläke takautuvasti samalle ajalle, jolta eläkkeensaajalle on jo maksettu Kelan kuntoutusrahaa, maksetaan takautuvasta eläkkeestä eläkkeensaajalle vain kuntoutusrahan ylittävä osa.
Takautuvaa työkyvyttömyyseläkettä tai työuraeläkettä ei makseta minnekään siltä osin kuin takautuvasti myönnetty eläke vastaa Kelan kuntoutusrahaa.
Jos Kela on maksanut eläkkeensaajalle eläkkeensaajan kuntoutusrahaa, takautuvasta työkyvyttömyyseläkkeestä tai työuraeläkkeestä ei vähennetä eläkkeensaajan kuntoutusrahaa. Tällöin koko takautuva eläke maksetaan eläkkeensaajalle itselleen.
Eläkkeensaajan kuntoutusrahan osuutta ei ole tarkoituksenmukaista vähentää työeläkkeestä, koska Kela tarkistaa kansaneläkkeen ja eläkkeensaajan kuntoutusrahan määrän takautuvan työkyvyttömyyseläkkeen tai työuraeläkkeen vuoksi.
Kelan kuntoutuksen ajalta maksama ylläpitokorvaus on kuntoutusrahaetuus, jota ei huomioida kuntoutusrahaa eläkkeestä vähennettäessä.
Eläkelaitos selvittää eläkeasiaa ratkaistessaan eläkkeenhakijan Kelan kuntoutusrahatiedot
Eläkelaitos pidättää tarvittaessa takautuvan eläkkeen, jos takautuva eläke myönnetään Kelan kuntoutusraha-ajalle.
Kela saa tiedon myönnetystä eläkkeestä käyttöliittymän välityksellä ja ilmoittaa eläkelaitokselle kirjeellä maksetun kuntoutusrahan määrän.
Takautuvan työkyvyttömyyseläkkeen tai työuraeläkkeen maksamista koskevaa ohjeistusta tilanteessa, jossa eläkkeensaajalle on jo maksettu samalta ajalta kuntoutusrahaa Kelasta, sovelletaan tilanteisiin, joissa takautuva aika ajoittuu 1.1.2017 tai sen jälkeiseen aikaan.